b'\n_START_ARTICLE_\nVitenskapelig h\xc3\xb8gskole\n_START_PARAGRAPH_\nEn vitenskapelig h\xc3\xb8gskole er i det norske utdanningssystemet en utdanningsinstitusjon p\xc3\xa5 universitetsniv\xc3\xa5 innenfor snevrere fagomr\xc3\xa5der, med samme type ansvar og fullmakter for utdanning, forskning og forskerutdanning._NEWLINE_Statusen som vitenskapelig h\xc3\xb8gskole f\xc3\xa5s gjennom akkreditering av NOKUT. Det teologiske menighetsfakultet var den f\xc3\xb8rste institusjonen som fikk opprykk fra statusen som h\xc3\xb8gskole, til vitenskapelig h\xc3\xb8gskole etter at loven ble endret i 2005. De siste h\xc3\xb8yskoler som fikk opprykk var Misjonsh\xc3\xb8gskolen, Handelsh\xc3\xb8yskolen BI og H\xc3\xb8gskolen i Molde (1. januar 2010), og anno 2010 er det ni vitenskapelige h\xc3\xb8gskoler i Norge._NEWLINE_De vitenskapelige h\xc3\xb8yskolene har rett til \xc3\xa5 bruke betegnelsen Specialized University Institution p\xc3\xa5 engelsk.'